
E-pasta nosaukums 
Par grozījumiem bērnu vakcinācijas kalendārā
E-pasta teksts
Labdien!
Nosūtām Slimību profilakses un kontroles centra vēstuli “Par grozījumiem bērnu vakcinācijas kalendārā”.
Vēstule pievienota pielikumā.



Ar cieņu
Nacionālais veselības dienests

Rīgā 

		Datums skatāms laika zīmogā. Nr. 1-8.1.3/2026/1752



		Ārstu profesionālajām asociācijām



Zināšanai: Latvijas Republikas Veselības ministrijai

Nacionālajam veselības dienestam

Veselības inspekcijai







Par grozījumiem bērnu vakcinācijas kalendārā

Slimību profilakses un kontroles centrs (turpmāk – Centrs) informē, ka Ministru kabinets ir apstiprinājis grozījumus Ministru kabineta 2000. gada 26. septembra noteikumos Nr. 330 “Vakcinācijas noteikumi”, kas stājās spēkā 2026. gada 18. augustā un paredz šādas izmaiņas bērnu vakcinācijas kalendārā:

· vakcinācija pret masalām, masaliņām, epidēmisko parotītu (MMR1) un vējbakām turpmāk tiks veikta 12 mēnešu vecumā, aizstājot līdzšinējo vakcinācijas intervālu no 12 līdz 15 mēnešu vecumam;

· revakcinācija pret masalām, masaliņām un epidēmisko parotītu (MMR2) turpmāk tiks veikta 4 gadu vecumā, nevis līdzšinējā 7 gadu vecumā.



Aktualizēts vakcinācijas kalendārs 12 mēnešus līdz 7 gadus veciem bērniem

		Vakcinējamās personas vecums

		Infekcijas slimība, pret kuru obligāti veicama vakcinācija

		Vakcīnu nosaukumu apzīmējumi

		Piezīmes



		12 mēneši



		Masalas, masaliņas, epidēmiskais parotīts



		MPR1

		Lieto kombinēto vakcīnu pret masalām, masaliņām un epidēmisko parotītu. Iespējams lietot arī kombinēto vakcīnu pret masalām, masaliņām, epidēmisko parotītu un vējbakām



		

		Vējbakas

		Varicella1

		



		12–15 mēneši



		Difterija, stingumkrampji, garais klepus, poliomielīts, b tipa Haemophilus influenzae infekcija, B hepatīts



		DTaP-IPV-Hib-HB4

		Lieto kombinēto vakcīnu pret difteriju, stingumkrampjiem, garo klepu (ar garā klepus bezšūnu komponentu), poliomielītu, b tipa Haemophilus influenzae infekciju un B hepatītu



		

		Pneimokoku infekcija

		PCV3

		



		4 gadi

		Masalas, masaliņas, epidēmiskais parotīts

		MPR2

		Pret masalām, masaliņām un epidēmisko parotītu revakcinē arī 5–7 gadus vecus bērnus, kuri iepriekš nav saņēmuši otru vakcīnas devu. Revakcināciju vispirms nodrošina bērniem 7 gadu vecumā



		7 gadi



		Difterija, stingumkrampji, garais klepus, poliomielīts

		DTaP-IPV5



		Lieto kombinēto vakcīnu pret difteriju, stingumkrampjiem, garo klepu (ar garā klepus bezšūnu komponentu) un poliomielītu.

Bērnu drīkst vakcinēt agrāk, ja bērns uzsāk obligātās pamatizglītības apguvi



		

		Vējbakas

		Varicella2

		Pret vējbakām revakcinē bērnus, kuri saņēmuši vienu vakcīnas devu pret vējbakām un kuri nav pārslimojuši vējbakas.

Bērnu drīkst vakcinēt agrāk, ja bērns uzsāk obligātās pamatizglītības apguvi







Centrs aicina plānot un organizēt bērnu vecumā no 5 līdz 7 gadiem revakcināciju pret masalām, masaliņām un epidēmisko parotītu pārejas periodā, līdz pāreja uz revakcināciju 4 gadu vecumā būs pilnībā pabeigta. Valsts apmaksātā MMR vakcīna revakcinācijas veikšanai jāpasūta ierastajā kārtībā.

Papildu informācija par veiktajiem grozījumiem ir pieejama Veselības ministrijas ziņojumā: https://www.vm.gov.lv/lv/jaunums/bernu-vakcinacijas-kalendara-ievies-agraku-revakcinaciju-pret-masalam-stiprinot-savlaicigu-aizsardzibu-pret-infekcijas-slimibam 

Lūdzam izplatīt šo informāciju Jūsu asociācijas biedriem. 



Direktore	Elīna Dimiņa

Linda Krauze 67387670

linda.krauze@spkc.gov.lv

DOKUMENTS PARAKSTĪTS ELEKTRONISKI AR DROŠU ELEKTRONISKO PARAKSTU

Slimibu profilakses un kontroles centrs







